Neuvoston direktiivi 94/76/EY, annettu 22 päivänä joulukuuta 1994, neuvoston direktiivin 77/388/ETY muuttamisesta ottamalla käyttöön 1 päivänä tammikuuta 1995 toteutettavan Euroopan unionin laajenemisen yhteydessä sovellettavat siirtymätoimenpiteet arvonlisäveron osalta



Virallinen lehti nro L 365 , 31/12/1994 s. 0053 - 0055

Suomenk. erityispainos Alue 9 Nide 3 s. 0010

Ruotsink. erityispainos Alue 9 Nide 3 s. 0010



NEUVOSTON DIREKTIIVI 94/76/EY, annettu 22 päivänä joulukuuta 1994, neuvoston direktiivin 77/388/ETY muuttamisesta ottamalla käyttöön 1 päivänä tammikuuta 1995 toteutettavan Euroopan unionin laajenemisen yhteydessä sovellettavat siirtymätoimenpiteet arvonlisäveron osalta EUROOPAN UNIONIN NEUVOSTO, joka ottaa huomioon vuoden 1994 liittymissopimuksen ja erityisesti sen 2 ja 3 artiklan sekä vuoden 1994 liittymisasiakirjan ja erityisesti sen 169 artiklan, ottaa huomioon komission ehdotuksen, sekä katsoo, että jollei liittymisasiakirjan XV liitteen IX luvun erityismääräyksistä muuta johdu, yhteistä arvonlisäverojärjestelmää olisi sovellettava uusissa jäsenvaltioissa liittymissopimuksen voimaantulopäivästä, kyseisenä päivämääränä toteutettavan tuontiverotuksen poistamisen ja viennin verottomuuden vuoksi nykyisen yhteisön ja uusien jäsenvaltioiden välisessä tai uusien jäsenvaltioiden keskinäisessä kaupassa siirtymätoimenpiteet ovat välttämättömiä yhteisen arvonlisäverojärjestelmän puolueettomuuden varmistamiseksi ja kaksinkertaisen verotuksen tai verottamattomuuden estämiseksi, näiden toimenpiteiden on tässä suhteessa vastattava myös aikaisempia, samansuuntaisia tarpeita, joiden seurauksena pantiin täytäntöön 1 päivänä tammikuuta 1993 sisämarkkinoiden toteuttamisen yhteydessä toteutetut toimenpiteet, ja erityisesti jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY(1) 28 n artiklan säännöksiä, tulliasioissa tavaraa pidetään laajennetussa yhteisössä vapaaseen liikkeeseen luovutettuna, jos sen voidaan osoittaa olleen vapaassa liikkeessä nykyisessä yhteisössä tai jossain uusista jäsenvaltioista liittymishetkellä; tästä on tehtävä tarpeelliset johtopäätökset erityisesti direktiivin 77/388/ETY 7 artiklan 1 ja 3 kohdan ja 10 artiklan 3 kohdan osalta, olisi otettava huomioon tilanteet, joissa tavarat oli ennen liittymistä asetettu johonkin 16 artiklan 1 kohdan B alakohdan a-d alakohdan mukaiseen menettelyyn, väliaikaisen maahantuonnin menettelyyn kokonaan tuontitullitta tai vastaavaan menettelyyn uusissa jäsenvaltioissa, ja olisi annettava erityisiä säännöksiä niiden tapausten varalle, joissa jokin ennen liittymissopimuksen voimaantuloa aloitettu erityinen menettely (vienti tai kauttakuljetus) nykyiseen yhteisöön ja uusien jäsenmaiden välisessä tai näiden jälkimmäisten keskinäisessä kaupassa päättyy vasta kyseisen päivämäärän jälkeen tavaratoimitusta varten, jonka verovelvollinen suorittaa ennen tätä päivämäärää, ON ANTANUT TÄMÄN DIREKTIIVIN 1 artikla Lisätään direktiiviin 77/388/ETY osasto ja artikla seuraavasti: "XVI c osasto: Siirtymätoimenpiteet, joita sovelletaan Itävallan, Suomen ja Ruotsin Euroopan unioniin liittymisen yhteydessä 28 p artikla 1 Tässä artiklassa tarkoitetaan: - 'yhteisöllä`: yhteisön aluetta sellaisena kuin se on määritelty 3 artiklassa ennen liittymistä, - 'uusilla jäsenvaltioilla`: niiden jäsenvaltioiden aluetta, jotka liittyivät Euroopan unioniin 24 päivänä kesäkuuta 1994 allekirjoitetulla sopimuksella, sellaisena kuin se on kunkin jäsenvaltion kohdalla määritelty tämän direktiivin 3 artiklassa, - 'laajennetulla yhteisöllä`: yhteisön aluetta sellaisena kuin se on määritelty 3 artiklassa, liittymisen jälkeen. 2 Jos tavara: - on tuotu ennen liittymispäivämäärää yhteisön tai jonkin uuden jäsenvaltion alueelle ja - sen jälkeen kun se on tuotu yhteisön tai jonkin uuden jäsenvaltion alueelle asetetaan joko väliaikaisen maahantuonnin menettelyyn kokonaan tuontitullitta tai johonkin 16 artiklan 1 kohdan B alakohdan a-d alakohdassa tarkoitetuista menettelyistä tai johonkin näihin verrattavaan menettelyyn jossain uusista jäsenvaltioista ja - ei ole poistunut tästä menettelystä ennen liittymispäivää, sovelletaan säännöksiä, jotka olivat voimassa sillä hetkellä, jolloin tavara asetettiin tähän menettelyyn siihen asti, kunnes tavara poistuu tästä menettelystä liittymispäivän jälkeen. 3 Jos tavara: - on ennen liittymispäivämäärää asetettu yhteiseen passitusmenettelyyn tai muuhun passitusmenettelyyn ja - ei ole poistunut tästä menettelystä ennen liittymispäivää, sovelletaan säännöksiä, jotka olivat voimassa sillä hetkellä, jolloin tavara asetettiin tähän menettelyyn, siihen asti, kunnes tavara poistuu tästä menettelystä liittymispäivän jälkeen. Ensimmäisessä luetelmakohdassa tarkoitetaan 'yhteisellä passitusmenettelyllä` yhteisön ja Euroopan vapaakauppaliiton (EFTA) maiden välillä sekä EFTA-maiden välillä passitettaviin tavaroihin sovellettavia toimenpiteitä, siten kuin niistä on säädetty 20 päivänä toukokuuta 1987 tehdyssä yhteistä passitusmenettelyä koskevassa yleissopimuksessa(1). 4 Edellä mainitun 7 artiklan 1 kohdassa tarkoitetun tavaran tuontiin rinnastetaan, siltä osin kuin on osoitettu sen olleen vapaassa liikkeessä jossain uusista jäsenmaista tai yhteisössä: a) mikä tahansa, myös sääntöjen vastainen, tavaran poistaminen väliaikaisen maahantuonnin menettelystä, johon se oli asetettu ennen liittymispäivää 2 kohdassa mainituin edellytyksin; b) mikä tahansa, myös sääntöjen vastainen, tavaran poistaminen joko jostain 16 artiklan 1 kohdan B alakohdan a-d alakohdassa tarkoitetuista menettelyistä tai näihin rinnastettavasta menettelystä, johon tavara on asetettu ennen liittymispäivää 2 kohdassa mainituin edellytyksin; c) jonkin 3 kohdassa tarkoitetun, ennen liittymispäivää uudessa jäsenvaltiossa aloitetun, verovelvollisen tässä ominaisuudessaan kyseisessä jäsenvaltiossa tavaroiden toimittamiseksi maksua vastaan ennen liittymispäivää aloittaman menettelyn päättyminen; d) mikä tahansa 3 kohdassa tarkoitetun menettelyn aikana tapahtunut vilppi tai rikkomus c) kohdassa tarkoitetuin edellytyksin. 5 Edellä mainitun 7 artiklan 1 kohdassa tarkoitettuun tavaran tuontiin rinnastetaan myös verovelvolliselle tai muulle kuin verovelvolliselle ennen liittymispäivää toimitettujen tavaroiden käyttö tämän henkilön toimesta liittymispäivämäärän jälkeen yhteisössä tai jossakin uudessa jäsenvaltiossa seuraavien edellytysten toteutuessa: - näiden tavaroiden toimitus oli, tai sen arveltiin olevan tullitonta, joko 15 artiklan 1 ja 2 kohdan nojalla tai jonkin uusissa jäsenvaltioissa olevan vastaavanlaisen säännöksen nojalla, - tavaroita ei ole tuotu johonkin uusista jäsenvaltioista tai yhteisöön ennen liittymispäivää. 6 Edellä 4 kohdassa tarkoitetuissa tapauksissa tuontia pidetään tapahtuneena 7 artiklan 3 kohdan mukaisesti jäsenvaltiossa, jonka alueella tavara poistuu menettelystä, johon se oli asetettu ennen liittymispäivää. 7 Poiketen siitä mitä 10 artiklan 3 kohdassa säädetään, tämän artiklan 4 ja 5 kohdassa tarkoitettua tavaraa tuotaessa ei verolle ole määräytymisperustetta, jos: a) tuotu tavara lähetetään tai kuljetetaan laajennetun yhteisön ulkopuolelle, tai b) edellä 4 kohdan a alakohdan mukaisesti tuotu tavara on muu kuin ajoneuvo, ja lähetetään edelleen tai kuljetetaan siihen jäsenvaltioon, josta se on viety, sille, joka sen on vienyt, tai c) edellä 4 kohdan a alakohdan mukaisesti tuotu tavara on ajoneuvo, joka on hankittu tai tuotu maahan ennen liittymispäivää jonkin uuden jäsenvaltion tai yhteisön jäsenvaltion kotimarkkinoiden yleisillä verotusta koskevilla edellytyksillä, ja/tai sille ei ole myönnetty viennin vuoksi vapautusta arvonlisäverosta tai arvonlisäveron palautusta. Tätä edellytystä pidetään täyttyneenä, jos ajoneuvon ensimmäinen käyttöönottopäivä oli ennen 1 päivää tammikuuta 1987 tai jos tuonnin vuoksi maksettavan veron määrä olisi mitättömän pieni. (1) EYVL N:o L 226, 13.8.1987, s. 2." 2 artikla 1 Edellyttäen, että vuoden 1994 liittymissopimus tulee voimaan, jäsenvaltioiden on annettava tämän direktiivin voimaantulopäivänä sen edellyttämät lait, asetukset ja hallinnolliset määräykset. Niiden on tiedotettava niistä komissiolle viipymättä. Kun jäsenvaltiot saattavat voimaan nämä säännökset, niissä on viitattava tähän direktiiviin, tai niihin on liitettävä tällainen viittaus silloin kun ne virallisesti julkaistaan. Jäsenvaltioiden on annettava viittauksia koskevat yksityiskohtaiset säännöt. 2 Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi tulee voimaan vuoden 1994 liittymissopimuksen voimaantulopäivänä. 4 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä joulukuuta 1994. Neuvoston puolesta Puheenjohtaja H. SEEHOFER (1) EYVL N:o L 145, 13.6.1977, s. 1. Direktiivi sellaisena kuin se on viimeksi muutettuna direktiivillä 94/5/EY (EYVL N:o L 60, 30.3.1994, s. 16)